CELEX: 52012JC0032
Language: ro
Date: 2012-11-08
Title: Propunere comună de REGULAMENT AL CONSILIULUI de modificare a Regulamentului (UE) nr. 270/2011 al Consiliului din 21 martie 2011 privind măsuri restrictive împotriva anumitor persoane, entități și organisme având în vedere situația din Egipt

|
			
		
		
		52012JC0032
		
			Propunere comună de REGULAMENT AL CONSILIULUI de modificare a Regulamentului (UE) nr. 270/2011 al Consiliului din 21 martie 2011 privind măsuri restrictive împotriva anumitor persoane, entități și organisme având în vedere situația din Egipt /* JOIN/2012/032 final - 2012/0317 (NLE) */
			
				
		
		
			
			   	EXPUNERE DE MOTIVE
(1)              
La 21 martie 2011, Consiliul a adoptat Decizia 2011/172/PESC
a Consiliului privind măsuri restrictive îndreptate împotriva anumitor
persoane, entități și organisme având în vedere situația
din Egipt. 
(2)              
Decizia 2012/…/PESC a Consiliului din …. prevede
modificarea derogărilor acordate în temeiul articolului 1 din Decizia 2011/172/PESC
a Consiliului în vederea extinderii sferei de aplicare a acestora pentru a
permite eliberarea fondurilor și a resurselor economice în cazul în care
acestea sunt necesare pentru a respecta o hotărâre
judecătorească sau administrativă pronunțată în UE sau
o hotărâre judecătorească executorie într-un stat membru.
(3)              
Pentru a pune în aplicare prezenta decizie, este
necesară modificarea Regulamentului (UE) nr. 270/2011 al Consiliului din 21 martie
2011 privind măsuri restrictive împotriva anumitor persoane,
entități și organisme având în vedere situația din Egipt. 
(4)              
Articolul 9 din Regulamentul (UE) nr. 270/2011
vizează schimbul de informații furnizate de către persoane,
entități și organisme pentru a facilita respectarea
regulamentului. În conformitate cu articolul 9 alineatul (2), informațiile
furnizate sau primite se utilizează numai în scopul pentru care au fost
furnizate sau primite. Prin această modificare se specifică faptul
că acest lucru nu împiedică statele membre să schimbe astfel de
informații cu Egipt sau cu alte state membre, în conformitate cu
legislația națională, pentru a facilita recuperarea activelor
deturnate în anumite circumstanțe. 
(5)              
Înaltul Reprezentant al Uniunii pentru afaceri
externe și politica de securitate și Comisia Europeană propun
modificarea în consecință a Regulamentului (CE) nr. 270/2011 din
21 martie 2011.
2012/0317 (NLE)
Propunere comună de
REGULAMENT AL CONSILIULUI
de modificare a Regulamentului (UE) nr. 270/2011
al Consiliului din 21 martie 2011 privind măsuri restrictive
împotriva anumitor persoane, entități și organisme având în
vedere situația din Egipt

CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215, 
având în vedere Decizia 2011/172/PESC a
Consiliului din 21 martie 2011 privind măsuri restrictive îndreptate
împotriva anumitor persoane, entități și organisme având în
vedere situația din Egipt[1],
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Regulamentul (UE) nr. 270/2011
al Consiliului din 21 martie 2011 privind măsuri restrictive împotriva
anumitor persoane, entități și organisme având în vedere
situația din Egipt[2]
pune în aplicare măsurile prevăzute în Decizia 2011/172/PESC a
Consiliului. 
(2)       Decizia 2012/…/PESC a
Consiliului din …. prevede modificarea Deciziei 2012/172/PESC a
Consiliului pentru a permite eliberarea fondurilor și a resurselor
economice înghețate în cazul în care acestea sunt necesare pentru a
respecta o hotărâre judecătorească sau administrativă
pronunțată în UE sau o hotărâre judecătorească
executorie într-un stat membru.
(3)       Articolul 9 din Regulamentul
(UE) nr. 270/2011 al Consiliului vizează informațiile pe care
persoanele, entitățile și organismele trebuie să le
comunice autorităților competente ale statelor membre și care
vor fi transmise Comisiei pentru a facilita respectarea regulamentului. În
conformitate cu articolul 9 alineatul (2), informațiile furnizate sau
primite se utilizează numai în scopul pentru care au fost furnizate sau
primite. Această dispoziție nu împiedică statele membre să
schimbe astfel de informații cu Egipt sau cu alte state membre, în
conformitate cu legislația națională, în cazul în care acest
lucru este necesar și exclusiv în scopul de a facilita recuperarea
activelor deturnate. 
(4)       Prin urmare, Regulamentul
(UE) nr. 270/2011 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (UE) nr. 270/2011 se
modifică după cum urmează:
(1)                   
Articolul 5 se înlocuiește cu următorul
text:
„Articolul 5
1. Prin derogare de la dispozițiile
articolului 2, autoritățile competente ale statelor membre, astfel
cum sunt menționate pe site-urile internet incluse pe lista din anexa II,
pot autoriza eliberarea anumitor fonduri sau resurse economice înghețate,
dacă sunt îndeplinite următoarele condiții:
(a) fondurile sau resursele economice fac obiectul
unei decizii arbitrale pronunțate înainte de data la care persoana
fizică sau juridică, entitatea sau organismul menționat la
articolul 2 a fost inclus(ă) în anexa I sau al unei hotărâri
judecătorești sau administrative pronunțate în UE ori al unei
hotărâri judecătorești executorii în statul membru în
cauză, înainte sau după această dată;
(b) fondurile sau resursele economice vor fi
utilizate exclusiv pentru a satisface creanțele garantate printr-o astfel
de hotărâre sau a căror valabilitate este recunoscută printr-o
asemenea hotărâre, în limitele stabilite de actele cu putere de lege
și normele administrative aplicabile ce reglementează drepturile
persoanelor care formulează astfel de revendicări;
(c) hotărârea nu este în beneficiul unei
persoane fizice sau juridice, entități sau organism enumerat în anexa
I;
(d) recunoașterea hotărârii respective
nu contravine politicii publice a statului membru respectiv.
2. Autoritatea competentă informează
autoritatea competentă a celorlalte state membre și Comisia cu
privire la orice autorizație acordată în conformitate cu prezentul
articol.”
Articolul 2
(2)                   
După articolul 9 alineatul (2) se adaugă
următorul alineat (3):
3.         Dispozițiile alineatului (2)
nu împiedică statele membre să schimbe aceste informații cu
Egipt și cu alte state membre, în conformitate cu legislația lor
națională, în cazul în care acest lucru este necesar și exclusiv
în scopul de a facilita recuperarea activelor deturnate.
Articolul 3
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles, 
                                                                       Pentru
Consiliu
                                                                       Președintele
[1]               JO L 76, 22.3.2011, p. 63.
[2]               JO L 76, 22.3.2011, p. 4.